අනවසර වැලිගොඩ දැමීම් නිසා සීදූව අම්බලන්මුල්ල විහාර භූමිය ඛාදනයකට අසුවී පන්සලට මහත් විනාශයක් සිදුවෙමින් පවතින බව විහාරස්ථානාධිපති බොරලැස්සේ රතනසිරි හිමියෝ පවසති.දඬුගං ඔයේ වැලි හෑරීම පටන්ගෙන තිබීම හේතුකොට ගෙන පන්සල් භූමියේ තාප්පය පෙරළීයෑමට පටන් ගෙන ඇති බවත් ඔයේ වැලි හෑරීම නිසා ඛාදනය උග්‍ර අතට හැරී ඇති බවත් විහාරාධිපති හිමියෝ පැවසූහ.රතනසිරි හිමියෝ මෙසේද කීවේය.වැලිගොඩ දැමීමේ ප්‍රශ්නය ඇරුණුකොට ගංවතුර උවදුරෙන් අපි නොසෑහෙන්න බැට කෑවා. 2010 පසුගිය ගංවතුරට අපට ලැබුණු දේ පවා නැතිව ගියා.